CELEX: 62011TN0003
Language: el
Date: 2011-01-04 00:00:00
Title: Υπόθεση T-3/11: Προσφυγή της 4ης Ιανουαρίου 2011 — Πορτογαλία κατά Επιτροπής

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/18
            
         Προσφυγή της 4ης Ιανουαρίου 2011 — Πορτογαλία κατά Επιτροπής
   (Υπόθεση T-3/11)
   2011/C 139/36
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Πορτογαλική Δημοκρατία (εκπρόσωποι: L. Inez Fernandes, M. Figueiredo και J. Saraiva de Almeida)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 4ης Νοεμβρίου 2010, περί εξαιρέσεως από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθ’ όσον, με την αιτιολογία «Αδυναμίες στο σύστημα ΣΑΑ-ΣΓΠ, στη διενέργεια των επιτόπιων ελέγχων και στον υπολογισμό των κυρώσεων», επέβαλε διορθώσεις στη χρηματοδότηση διαφόρων μέτρων, εξαιρώντας από τη χρηματοδότηση της Ευρωπαϊκής Ένωσης ποσό 40 690 655,11 EUR, για δαπάνες που είχε δηλώσει η προσφεύγουσα για τα έτη 2005, 2006 και 2007·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δέκα λόγους ακυρώσεως.
   
               1)
            
            
               Πρώτος λόγος: κατάφωρη πλάνη της Επιτροπής καθ’ όσον δεν έλαβε υπόψη τα στοιχεία που της υπέβαλαν οι πορτογαλικές αρχές σχετικά με τους ελέγχους που πραγματοποίησαν στο πλαίσιο του ΣΑΑ-ΣΓΠ, βάσει ανάλυσης κινδύνου, σύμφωνα με το άρθρο 27 του κανονισμού (ΕΚ) 796/2004 της Επιτροπής.
            
         
               2)
            
            
               Δεύτερος λόγος: κατάφωρη πλάνη της Επιτροπής, διότι δεν έλαβε υπόψη τα στοιχεία που της υπέβαλαν οι πορτογαλικές αρχές σχετικά με την ένταση των ελέγχων που πραγματοποίησαν στο πλαίσιο του ΣΑΑ-ΣΓΠ, σύμφωνα με το άρθρο 26 του κανονισμού (ΕΚ) 796/2004 της Επιτροπής.
            
         
               3)
            
            
               Τρίτος λόγος: κατάφωρη πλάνη της Επιτροπής, διότι δεν έλαβε υπόψη τα στοιχεία που της υπέβαλαν οι πορτογαλικές αρχές σχετικά με τους ελέγχους που πραγματοποίησαν στο πλαίσιο του ΣΑΑ-ΣΓΠ σύμφωνα με τον κανόνα 75 %/90 % στον οποίο παραπέμπει το στοιχείο γ' της παραγράφου 1 του άρθρου 24 του κανονισμού (ΕΚ) 796/2004 της Επιτροπής.
            
         
               4)
            
            
               Τέταρτος λόγος: κατάφωρη πλάνη της Επιτροπής κατά την εκτίμηση σοβαρής και εύλογης αμφιβολίας περί την ύπαρξη μη αποφασιστικών ή/και ελλιπών ελέγχων, με μόνο έρεισμα σε μια συγκεκριμένη περίπτωση το γεγονός ότι στην εκλόγιμη επιφάνεια περιλαμβανόταν αυτοκινητόδρομος.
            
         
               5)
            
            
               Πέμπτος λόγος: κατάφωρη πλάνη της Επιτροπής κατά την εφαρμογή των «Κατευθυντηρίων οδηγιών για τον υπολογισμό των οικονομικών συνεπειών κατά την κατάρτιση της αποφάσεως σχετικά με την εκκαθάριση των λογαριασμών του ΕΓΤΠΕ — Τομέας Εγγυήσεων» που περιέχονται στο έγγραφο VI/5330/1997-PT, με συνέπεια την παράβαση της αρχής της ισότητας των κρατών μελών.
            
         
               6)
            
            
               Έκτος λόγος: κατάφωρη πλάνη της Επιτροπής κατά την επιβολή διορθώσεων στη χρηματοδότηση πέραν των δαπανών που αφορούν το Καθεστώς Ενιαίας Ενίσχυσης, για το έτος 2006, στις οποίες περιέλαβε όλα τα μέτρα του πρώτου και του δεύτερου πυλώνα.
            
         
               7)
            
            
               Έβδομος λόγος: κατάφωρη πλάνη της Επιτροπής καθ’ όσον δεν έλαβε υπόψη την ύλη περί «επιμετρήσεως των κυρώσεων» με βάση τα στοιχεία που υπέβαλαν οι πορτογαλικές αρχές, από τα οποία προκύπτει συμμόρφωση προς τη διάταξη της παραγράφου 1 του άρθρου 49 του κανονισμού (ΕΚ) 796/2004 της Επιτροπής, καθώς και ανυπαρξία κινδύνου για το Ταμείο· υπ’ αυτό το πρίσμα η προσβαλλόμενη απόφαση συνιστά, επί πλέον, παραβίαση της αρχής της αναλογικότητας.
            
         
               8)
            
            
               Όγδοος λόγος: κατάφωρη πλάνη της Επιτροπής ως προς τον καταλογισμό παραβάσεως εκ προθέσεως, με βάση τα στοιχεία που υπέβαλαν οι πορτογαλικές αρχές, που αποδεικνύουν πλήρη συμμόρφωση προς τη διάταξη του άρθρου 53 του κανονισμού (ΕΚ) 796/2004 της Επιτροπής.
            
         
               9)
            
            
               Ένατος λόγος: κατάφωρη πλάνη της Επιτροπής διότι δεν έλαβε υπόψη τα στοιχεία που υπέβαλαν οι πορτογαλικές αρχές, που αποδεικνύουν συμμόρφωση με τη διάταξη του άρθρου 21 του κανονισμού 2237/2003, για το έτος 2004, και με της παραγράφου 5 του άρθρου 13 του κανονισμού (ΕΚ) 796/2004 της Επιτροπής, για το έτος 2005, σχετικά με τους ελέγχους της ελάχιστης πυκνότητας τον καρυόκαρπων δένδρων.
            
         
               10)
            
            
               Δέκατος λόγος: κατάφωρη πλάνη της Επιτροπής ως προς διορθώσεις που έχουν επίπτωση στα ποσά που καταβάλλονται στο πλαίσιο του μέτρου «Συμπληρωματικά ποσά ενίσχυσης» — πριμοδοτήσεις ανά ζώο και κονδύλια Καθεστώτος Ενιαίας Ενίσχυσης που καταβάλλονται για ειδικά δικαιώματα.